מרקו ארנאוטוביץ'

מרקו ארנאוטוביץ' (בגרמנית: Marko Arnautović; נולד ב-19 באפריל 1989) הוא כדורגלן אוסטרי המשחק בעמדת החלוץ בקבוצת אינטר מילאנו ובנבחרת אוסטריה. לארנאוטוביץ' למעלה מ-110 הופעות עבור אוסטריה מאז 2008, מה ששם אותו במקום השני בהיסטוריה, אחרי טוני פולסטר. כמו כן גם נבחר לכדורגלן השנה באוסטריה ב-2018. הוא גם השני בטבלת כובשי נבחרת אוסטריה בכל הזמנים עם 37 שערים. ארנאוטוביץ' נולד בווינה שבאוסטריה, בן לאב סרבי ואם אוסטרית. כנער שיחק במועדונים פלוריסדורפר, אוסטריה וינה, פירסט וינה וראפיד וינה וסבל מבעיות התנהגות. בגיל 16 עבר להולנד, הוא שיחק בקבוצת הנוער ובקבוצת המילואים של טוונטה. באפריל 2007 רשם את הופעת הבכורה שלו בקבוצה הבוגרת. בעונת 2007/2008 שותף ב-16 משחקים. עונה לאחר מכן שותף ב-41 משחקים בכל המסגרות בהם הבקיע 14 שערים, וסייע לטוונטה לסיים כסגנית האלופה. לקראת עונת 2009/2010 עמד לעבור לאינטר מילאנו אך הוא שבר את רגלו והעסקה הפכה לעסקת השאלה עם אופציה להפוך להעברה קבועה. באינטר שותף בשלושה משחקים בלבד בהם לא כבש ובתום העונה החליטה אינטר לא לממש את האופציה להעברתו. ביוני 2010 עבר לוורדר ברמן תמורת 6.5 מיליון אירו. הוא שיחק בקבוצה במשך שלוש עונות בהם שותף ב-72 משחקי ליגה וכבש 14 שערים. משחק השיא שלו היה בדצמבר 2012 בו כבש שלישייה בניצחון 1–4 על הופנהיים. תקופתו בברמן הייתה רצופה בשערוריות ובאפריל 2013 הושעה עד תום העונה לאחר שנתפס בנהיגה פרועה על ידי המשטרה. בספטמבר 2013 עבר לסטוק סיטי מהפרמייר ליג תמורת כ-2 מיליון לירות שטרלינג. בעונתו הראשונה בקבוצה שותף ב-30 משחקי ליגה בהם כבש פעמיים. בעונת 2014/2015 שותף ב-29 משחקי ליגה והבקיע פעם אחת. ב-22 ביולי 2017 חתם בווסטהאם יונייטד עבור 24.5 מיליון שטרלינג. ארנטוביץ' שיחק 46 משחקים וכבש 16 שערים. ב-8 ביולי 2019 ווסטהאם הודיעה שארנאוטוביץ' עובר לשאנגחאי SIPG מליגת העל הסינית תמורת 25 מיליון אירו. ב-1 באוגוסט 2021, חתם ארנאוטוביץ' בבולוניה מהסרייה א'. בעונת הבכורה שלו בקבוצה כבש 14 שערי ליגה. ב-16 באוגוסט 2023 חתם באינטר מילאנו. בשנת 2007 הופיע ארנאוטוביץ' במדי נבחרת אוסטריה עד גיל 19 במסגרת באליפות אירופה. ב-11 באוקטובר 2008 ערך ארנאוטוביץ' את הופעת הבכורה שלו בנבחרת אוסטריה הבוגרת מול איי פארו. את שער הבכורה שלו בנבחרת כבש בניצחון 0–3 מול אזרבייג'ן ב-8 באוקטובר 2010. ארנאוטוביץ' המשיך להיות שחקן הרכב קבוע בנבחרת אוסטריה והוא פתח בכל עשרת משחקי הנבחרת במוקדמות יורו 2016. הוא כבש את שער הניצחון מול מונטנגרו וכן כבש צמד מול ליכטנשטיין. ארנאוטוביץ' פתח בכל משחקי נבחרתו במוקדמות מונדיאל 2018 פרט למשחק נגד נבחרת אירלנד עקב פציעה. במסגרת טורניר מוקדמות זה כבש ארנאוטוביץ' ארבעה שערים בעשרה משחקים, אולם לא הצליח לסייע לנבחרת להעפיל למונדיאל. מעודכן ל-26 במאי 2024. מעודכן ל-4 ביוני 2024 ארנאוטוביץ' נשוי ואב לשתי בנות. אינטר מילאנו סרייה א': 2009/10, 2023/24 קופה איטליה: 2009/10 הסופר קאפ האיטלקי: 2023 ליגת האלופות: 2009/10 אישיים כדורגלן העונה בוסטהאם יונייטד: 2017/18 כדורגלן השנה באוסטריה: 2018 מדיה וקבצים בנושא מרקו ארנאוטוביץ' בוויקישיתוף מרקו ארנאוטוביץ', ברשת החברתית פייסבוק מרקו ארנאוטוביץ', ברשת החברתית אינסטגרם מרקו ארנאוטוביץ', באתר Transfermarkt מרקו ארנאוטוביץ', באתר Fussballdaten.de (בגרמנית) מרקו ארנאוטוביץ', באתר Soccerway מרקו ארנאוטוביץ', באתר BDFutbol מרקו ארנאוטוביץ', באתר WorldFootball.net מרקו ארנאוטוביץ', באתר National Football Teams מרקו ארנאוטוביץ', באתר FootballDatabase.eu מרקו ארנאוטוביץ', באתר ESPN מרקו ארנאוטוביץ' באתר סטוק סיטי מיכאל יוכין‏, משוגע עם קבלות: המהפך של מרקו ארנאוטוביץ', "באלוטלי החדש", באתר וואלה, 6 בדצמבר 2015 Ewige Torschützen, oefb.at (בגרמנית)